 ምንጪ ስእሊ, Getty Images ክሳብ ሕዚ ደቂተባዕትዮ ንምንታይ ንሕማም መንሽሮ ጡብ ይቃልዑ ዝብል ቀንዲ ምኽንያት ዋላ እኳ ብንፁር እንተዘይተፈለጠ በዚ ሕማም ናይ ምትሓዝ ዕድል ክውስኹ ዝኽእሉ ምኽንያታት ግና ኣለዉ ብዘርኢ ወይ ድማ ድሕረ ባይታ ስድራ ኣብ ሰብነት ዝርከብ መጠን ኤስትሮጅን ክብ ክብል ዝገብሩ ኩነታት እንትህልዉ ንኣብነት ልዕሊ ዓቐን ክብደት ከምኡ እውን ቅድሚ ሕዚ ኣብ ከባቢ ኣፍልቢ ዝተገበረ ሕክምና ሬድዮቴራፒ ደቂተባዕትዮ ንሕማም መንሽሮ ንክሳጥሑ ምኽንያታት ክኾኑ ይኽእሉ እዮም ዛጊድ ነቲ ሕማም ከቃልዑ ካብ ዝኽእሉ ምኽንያታት ብርግፀኝነት ዝከላኸል ሜላ እኳ ዕላዊ እንተዘይኮነ እዞም ዝስዕቡ ሜላታት ግና ሓገዝቲ ክኾኑ ይኽእሉ እዮም ዝተመጣጠነ ምግብታት ተመገቡ ልዕሊ መጠን ሚዛን እንተኾይንኩም ክብደትኩም ነክዩ ብዙሕ መጠን ኣልኮል ኣይትስተዩ ኣብ ኬንያ ኣብዚ ዓመት ኣስታት 6 ሽሕ ምርመራታት መንሽሮ ጡብ ዝካየዱ እንትኾኑ ካብ መላእ ኣፍሪቃ ድማ አስታት 170 ሽሕ ምርመራታት መንሽሮ ጡብ ክህልዉ ትፅቢት ይግበር ደቂኣንስትዮ ኣብ ሰብነተን ብዘሎ ልዑል መጠን ኤስትሮጅንን ካልኦት ብዙሃት ምኽንያታትን ልዕሊ ደቂ ተባዕትዮ ንምሕማም መንሽሮ ከምዝቃልዓ ዶክተር ምዋንዚ ይገልፃ መግለጺ ስእሊ, ደቂ ተባዕትዮ ንሕማም መነሽሮ ዝቃልዕሉ ኣጋጣሚ ብጣዕሚ ትሑት ከምዝኾነ ዶክተር ምዋንዚ ይገልፃ ይኹንእምበር ደቂተባዕትዮ ኮኑ ደቂኣንስትዮ ኣብ ሰብነቶም ንዝረኣይ ምልክት ሕማም ብፍላይ ድማ ኣብ ጡቦም ንዝረኣይ ሕበጥ ብትኹረት ክከታተሉ ከምዝግባእ ዶክተር ምዋንዚ ይምዕዳ ኣብ ቆርበት ሰብነት ዝረኣዩ ምልክታት ሕማም ኣብ ጡብን ጫፍ ጡብን መቁለበትዝረኣዩ ምልክታት ኣብ ሓዲኡ ወይ ክልቲኡ ጡብ ናይ መጠን ምውሳኽን ምንኣስን ምልክት እንትህሉ ብቕልጡፍ ናብ ሕክምና ምኻድ የድልይ ብዛዕባ መንሽሮ ዘሎ ግጉይ ብሂላት መጽናዕቲ መንሽሮ-ጡብ ኣብ ኣፍሪቃ ብሕማም መንሽሮ ዝተተሓዘ ሰብ ክብደቱ ክንክይ ከምዝኽእል እውን እተን በዓልቲ ሞያ ገሊፀን ሕክምና ራድዮቴራፒ ኬሞቴራፒ መጥባሕቲን ሕክምና ሆርሞንን ቀንዲ ሕክምናታት መንሽሮ ጡብ ከምዝኾኑ እየን ዶክተር ምዋንዚ ዘረጋግፃ ደቂተባዕትዮ ኣብ ጡቦም ሕበጥ ከይህሉ ኩሉግዘ ከረጋገግፁ ይግባእ ንባዕሎም ምምርማር ልሙድ ተግባሮም ክኸውን ኣለዎ ኢለን ኣቶ ሙሶንጋ ግና ከይዲ ሕክምና መንሽሮ ጡብ ብፍላይ ድማ እቲ ሕማም ኣብ ልዑል ብርኪ እንተድኣ በፂሑ ኣዝዩ ከቢድ ምዃኑ ይገልፁ ኣብ ርእሰይ ዝነበረ ፀጉሪ ተቐምቒሙ እንይኮነስ ብኬሚካላት እዩ ተመሊጡ ስለዝደኽመኒ ነዊሕ መንገዲ ክጓዓዝ ኣይክእልን በብመዓልቱ የዕወልውለንን የምልሰንን እዩ ብምባል ከቢድነት እቲ ሕክምና ይገልፁ ግና መብዛሕትኡ ግዘ ሕማም መንሽሮ ጡብ ናይ ደቂኣንስትዮ ሕማም እዩ ዝብል ርድኢት ክስተኻኸል ከምዝግባእን ክልቲኦም ፆታታት ብዛዕባ እዚ ሕማም እኹል ግንዛበ ክህልዎም ይግባእ ይብሉ ወዲ 67 ዓመት ሙሶንጋ ብፍላይ ድማ ደቂ ተባዕትዮ እቲ ሕማም ከምዘለዎም ምስፈለጡ ነቲ ውፅኢት ብምቕባል ቅልጡፍ ሕክምና ክረኽቡን ናብ ልሙድ ህይወቶም ክምለሱን ይግባእ ብምባል ትኹረት ክወሃቦ የተሓሳስቡ ትጥቀምሉ ዘለኹም መሳርሒ ኣይተቐበሎን መግለጺ ቪድዮ, መንሽሮ ኣፍ ማህጸን ብርእሰ ስእሊ ምክልኻል ይከኣል! 